Árshátíð Tálknafjarðarskóla var haldin hátíðleg föstudaginn 8. nóvember síðastliðinn og þóttu atriðin einstaklega flott . Nemendur lögðu mikla vinnu í leikmuni , handrit og æfingar eins og sjá mátti . Leikskólinn söng piparkökusönginn með hárri raust , yngsta stigið flutti lag um pláneturnar , miðstigið fór með leikritið Grámann í Garðshorni , 8. og 9. bekkur sömdu leikrit um Konung ljónanna og 10. bekkur með frábært frumsamið efni á sinni seinustu grunnskólaárshátíð . 10. bekkur sá um kynningu á atriðum ásamt því að þau fóru með brandara á milli atriða . Einnig kynnti nemendaráð nemendafélags skólans starfsemi sína . Skólastjóri og starfsfólk þakkar nemendum fyrir frábæra sýningu og við erum virkilega stolt af þeim metnaði sem þau settu öll í verkin sín . Fjölmargir framtíðarleikarar og söngvarar hér á ferð .